### 12.    Beslutning om et projekt i Kalundborg lokalområde i 'Få det Fikset'  puljen

**Åbent**

Sagsnr.: 326-2019-1469        J.nr.: 20.00.00           Dokumentnr.:
326-2020-328017

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiati-verne blev formidlet i 2019 til de
22 byer over 200 indbyggere. De forskellige byer arbejder via aktionsgrupper
med indsatser/initiativer. På mødet forelægges det tredje initiativ i
Kalundborg lokalområde med henblik på beslutning om frigivelse af midler til
forslaget. Administrationen har i forhold til forslaget forholdt sig til
aktionsgruppens beskrivelse af gennemførsel og de krav som har ligget til grund
for ’Få det Fikset’ projektet.

**Indstillinger**

Direktøren indstiller, at ansøgningen fra Kalundborg
lokalområde godkendes med en rammebevilling på 360.000 kr.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ -puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Kalundborg området:

[adresse] holdt borgermøde den 3. august 2020, hvor
de projekter, som aktionsgruppen i Kalundborg har valgt at prioritere, blev
præsenteret for de fremmødte borgere. Alle projekterne blev godkendt på mødet
og bliver fremlagt løbende med henblik på godkendelse i Kommunalbestyrelsen.
Projekterne er:

1.    Ny julebelysning
i Kalundborg ([adresse], øverste del af hhv. [adresse] og Vænget,
Joachim Danielsen og [adresse])

2.    Udvidelse af
legeplads/genoptræningsbane i [adresse] (bag skaterbanen)

3.    Etablering af
lys på [adresse]

4.    Indkøb og
opsætning af bænke i Kalundborg og [adresse].

I alle projekterne er der estimeret en økonomi indenfor
områdets samlede ramme på to mio. kr. Aktionsgruppen valgte i første omgang at
søge om Kommunalbestyrelsens godkendelse af julebelysningen, da det var et
stort ønske at kunne realisere det til julen 2020. Kommunalbestyrelsen
godkendte projektet i august 2020. I december 2020 har Kommunalbestyrelsen
godkendt projektet med etablering af lys på [adresse].

Nu er aktionsgruppen så langt med materialet til endnu et af
de fire projekter, at man søger om godkendelse i Økonomiudvalget og
Kommunalbestyrelsen.

*Udvidelse af legeplads/genoptræningsbane i [adresse] (bag
skaterbanen):*

I [adresse] har der i nogle år været en aktivitetsplads med
forskellige lege-, motions- og genoptræningsredskaber. Dette ’Få det Fikset’
projekt handler om udvidelse af den eksisterende plads med flere legeredskaber
til mindre børn.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetafta-len.

Den nuværende lege- og motionsplads i [adresse] er
beliggende i byzone på et areal, der er områdeklassificeret efter
jordforureningsloven. Desuden er det tæt på et areal, der er kortlagt efter
jordforureningsloven. Jordprøver har vist en mindre forurening på en del af den
nuværende legeplads, og der er derfor behov for at ændre på indretningen af
pladsen.  Administrationen og aktionsgruppen har derfor udformet et fælles
projekt, hvor der foretages de nødvendige ændringer af den nuværende plads, og
samtidig skabes plads til ’Få det Fikset’ – legepladsen.

Udgifterne til ændringerne af den nuværende plads afholdes
indenfor den kommunale driftsramme for legepladser.

Herudover er der ikke yderligere bemærkninger til projektet.

*Afledte driftsudgifter*

Der vil være afledte driftsomkostninger til projektet.
Udgifterne er til:

·
Tilsyn af legepladsinspektør (ifølge en ny standard skal det være
årligt)

·
Kvartalsvis tjek af konstruktioner, tjek af fundamenter,
efterspænding, smøring

·
Nødvendigt vedligehold og reparation, estimeret til 2,5% af
anlægssum årligt

Der er driftsudgifter til den nuværende lege-og
motionsplads. Med ’Få det Fikset’ – projektet udvides legepladsen med
yderligere legeredskaber. Foreningen ”Familiehjørnet” vil tage sig af et
ugentligt tilsyn.

Det er administrationens anbefaling, at driftsudgifterne
fremover afholdes af kommunen, da det vil være vanskeligt at opdele drift og vedligeholdelse
mellem kommunen og initiativtagerne, da pladsen kommer til at fremstå som én
samlet plads. ’Få det fikset’ - Kalundborg har desuden den udfordring at der
ikke er et lokalråd eller idrætsforening, som kan udskrive kontingent og dermed
påtage sig drift og vedligehold.

**Økonomiske konsekvenser**

Kalundborg lokalområdes samlede andel af puljen til
Lokalsamfundenes ’Få det Fikset’ projekter er 2.000.000 kr. Der er godkendt to
projekter på henholdsvis 787.000 kr. og 268.700 kr. ekskl. Moms. Det betyder,
at der resterer 944.300 kr. af [adresse] pulje til øvrige ’Få det Fikset’
projekter. De samlede omkostninger til udvidelse af legepladsen i [adresse] er
estimeret til 360.000 kr. Restrådighedsbeløbet er herefter 584.300 kr. Når
projektet er gennemført og de endelige omkostninger er kendt, vil en eventuel
uforbrugt del af rammen til udvidelse af legepladsen kunne tilgå øvrige ’Få det
Fikset’ projekter i Kalundborg.

De afledte årlige driftsudgifter forventes i alt at udgøre 9.000
kr. og tilrettes det administrative budget fra året efter, at legepladsen er
taget i brug.

[adresse] bemærkninger er indarbejdet i sagen.

**Økonomiudvalgets møde den 21.
april 2021:**

Anbefales med den tilføjelse, at de afledte
driftsomkostninger på 9.000 kr. medtages i kommunens driftsbudget året efter
ibrugtagning.

**Bilag**

|  |  |
| --- | --- |
| Ansøgning\_om\_legeplads\_Få\_det\_Fikset\_i\_Kalundborg | 326-2021-75525 |